als_Latn dik_Latn sag_Latn
Qindra dokumente po zbulohen
The Guardian dhe Al Jazeera po përgatiten që t’i zbulojnë qindra dokumente. Premtojnë të heqin velon e misterit që ka mbuluar veprimtarinë e shërbimeve të fshehta të gjysmës së botës.
Politiko
E Hënë, 23 Shkurt 2015 | 20:07
0 Komente.
I quajnë “Spy Cable” (Kabllogramët e spiunazhit), një seri dokumentash të zgjedhur mes qindra të tjerëve që The Guardian dhe Al Jazeera po përgatiten që t’i zbulojnë dhe që premtojnë të heqin velon e misterit që ka mbuluar veprimtarinë e shërbimeve të fshehtë të gjysmës së botës.
Nga CIA tek MI6, nga rusja FSB tek shërbimet e fshehtë iranianë, letrat që dy organet e mëdhenj mediatikë do të publikojnë mbulojnë një periudhë që shkon nga viti 2006 deri në 2014 dhe që përfshijnë detaje të takimeve dhe analizave të brendshme që janë shkruajtur prej afrikano-jugorëve të SSA. Por edhe korrespondencën ekzistuese me agjencitë e shërbimeve të fshehtë të shumë vendeve perëndimorë.
Demaskime, protesta, kërkesa për të vënë nën kontroll persona dhe numra telefoni. Por edhe cështje administrimi banal. Si për shembull ajo herë kur Ambasada e Algjerisë në Afrikën e Jugut kërkoi që para ndërtesës të vendosej një tabelë “ndalohet parkimi”, sic ishte bërë para përfaqësive të SHBA dhe Britanisë.
Drejtori i Al Jazzeeras ka rrëfyer në një editorial se si u mor vendimi se cfarë duhej publikuar, duke synuar “një transparencë më të madhe në lëmin e shërbimeve të fshehtë”, për të cilët ka denoncuar një mbikëqyrje të papërshtatshme në dekadën e fundit, që i ka lejuar ata të “veprojnë jashtë ligjeve dhe në disa raste jashtë të drejtës ndërkombëtare”.
“Shpesh herë fshihen prapa një perdeje fshehtësie që nuk është e nevojshme”, shpjegon ai.
Dhe zbulimet që do të botojnë dy mediat e mëdha pritet t’i heqin këto perde. Duke mbrojtur sigurinë e agjentëve në aktivitet, por duke kontribuar njëkohësisht për më shumë qartësi. / Bota.al
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn